ສະມາຊິກສະພາ​ສູງພັກ Democrats ປະທ້ວງ ການ​ເລືອກ​ ລມຕ ​ກະຊວງສຶກສາ​ ຂອງທ່ານ ທຣຳ
ພັກເດ​ໂມ​ແຄ​ຣັດ ຈະ​ຄວບ​ຄຸມ​ສະພາ​ສູງ​ ໃນ​ໄລຍະ 24 ຊົ່ວ​ໂມງ​ຕໍ່ໜ້າ ຈົນ​ກວ່າ​ ການ​ລົງ​ຄະແນນ​ສຽງ ​ຂັ້ນສຸດ​ທ້າຍ ຈະ​ເຮັດ​ທຸກ​ຢ່າງ ​ທີ່​ພວກ​ເຮົາ​ສາມາດ ​ເພື່ອ​ຊັກ​ຊວນ​ສະມາຊິກ ​ພັກ​ຣີພັບ​ບລີ​ກັນ​ອີກ​ຄົນ​ນຶ່ງ​ ມາ​ຮ່ວມ​ກັບ​ພວກ​ເຮົາ.
ສະມາຊິກພັກ Democrats ໄດ້ຄວມຄຸມສະພາສູງສະຫະລັດ ໃນວັນຈັນວານນີ້ ໃນການ ວາງແຜນ 24 ຊົ່ວໂມງ ປະທ້ວງ ຜູ້ທີ່ປະທານາທິບໍດີ Donald Trump ເລືອກເອົາເປັນລັດຖະມົນຕີກະຊວງສຶກສາທິການ ທ່ານນາງ Betsy DeVos ໃນອັນທີ່ເອີ້ນວ່າ ເປັນການແຂ່ງຂັນທາງວິໄສທັດຕໍ່ການໃຫ້ທຶນຮອນການສຶກສາສາທາລະນະໃນສະຫະລັດ ສະມາຊິກພັກ Republican 2 ຄົນ ໄດ້ເຂົ້າຮ່ວມກັບພັກ Democrats ໃນການຄັດຄ້ານ ຕໍ່ທ່ານາງ DeVos ນັກທຸລະກິດທີ່ລ້ຳລວຍ ຜູ້ຊຶ່ງບໍ່ເຄີຍ ໄດ້ເປັນຄູບາອາຈານມາກ່ອນ ແຕ່ວ່າ ໄດ້ເປັນຜູ້ນຳພາ ໃນການສະເໜີໃຫ້ໂຮງຮຽນຫຼວງທັງຫຼາຍ ແຂ່ງຂັນກັບ ໂຮງຮຽນເອກກະຊົນ ເພື່ອຊັບພະຍາກອນ ທີ່ອະນຸຍາດໃຫ້ບັນດາຄອບຄົວທັງຫຼາຍສາມາດໃຊ້ກອງທຶນ ເພື່ອທີ່ຈະສົ່ງລູກຂອງເຂົາເຈົ້າ ໄປຮຽນທີ່ໃດກໍໄດ້ ຕາມທາງເລືອກຂອງພວກເຂົາເຈົ້າ ເປັນທີ່ຄາດກັນວ່າ ການລົງຄະແນນສຽງ 50 ຕໍ່ 50 ກ່ຽວກັບທ່ານນາງ DeVos ຂອງສະພາສູງຈະມີຂຶ້ນໃນວັນອັງຄານມື້ນີ້ ຖ້າຫາກວ່າ ມັນເປັນເຊັ່ນນັ້ນແລ້ວ ຮອງປະທານາທິບໍດີ Mike Pence ກໍຈະລົງຄະແນນສຽງ ເພື່ອເລືອກເອົາທ່ານນາງ DeVos ໃນເວລາທີ່ມີຄະແນນເທົ່າກັນ ຊຶ່ງເປັນການເຄື່ອນໄຫວທີ່ບໍ່ເຄີຍມີມາກ່ອນ ໃນການເລືອກເອົາຜູ້ຖືກສະເໜີແຕ່ງຕັງ ໃນຕຳແໜ່ງສະມາຊິກລັດຖະບານ ທ່ານນາງ Patty Murray ທີ່ສັງກັດພັກເດໂມແຄຣັດຈາກລັດວໍຊິງຕັນ ກ່າວວ່າ ພັກເດໂມ ແຄຣັດຈະຄວບຄຸມສະພາສູງໃນໄລຍະ 24 ຊົ່ວໂມງຕໍ່ໜ້າ ຈົນກວ່າການລົງຄະແນນສຽງຂັ້ນສຸດທ້າຍ ຈະເຮັດທຸກຢ່າງທີ່ພວກເຮົາສາມາດ ເພື່ອຊັກຊວນສະມາຊິກພັກຣີພັບບລີກັນອີກຄົນນຶ່ງມາຮ່ວມກັບພວກເຮົາ ການເຄື່ອນໄຫວຂອງພັກ Democrats ແມ່ນສະລັບສັບຊ້ອນ ໃນຂະນະທີ່ສະມາຊິກ ພັກ Republican ຫຼາຍສິບຄົນແມ່ນສະໜັບສະໜຸນທ່ານນາງ DeVos ເປັນປະຫວັດການ ແລະວ່າ ຈະບໍ່ມີຜູ້ໃດດອກທີ່ຈະປ່ຽນໃຈໃນຕອນທີ່ຖືກກົດດັນ ແຕ່ເຖິງຢ່າງໃດກໍຕາມ ມັນຍືດຍາວ ຈາກຝ່າຍຄ້ານທາງການເມືອງ ຕົວຢ່າງເຊັ່ນ ສະມາຊິກສະພາສູງ ທ່ານ Pat Toomey ຈາກລັດ Pennsylvania ສະມາຊິກພັກ Republican ນິຍົມແນວທາງປານກາງ ໄດ້ຖືກແນະນຳຈາກພັກ Demo- crats ທີ່ຈະລົງຄະແນນສຽງຕໍ່ຕ້ານທ່ານນາງ DeVos ໄດ້ອອກຖະແຫຼງການສະບັບນຶ່ງ ໃນສັບປະດາແລ້ວນີ້ ທີ່ໄດ້ຍົກຍ້ອງຜູ້ຖືກສະເໜີຊື່ ໃນການເຮັດວຽກເພື່ອຮັບປະກັນ ແຕ່ວ່າ ພັກ Republican ທີ່ເຫັນການຊະນະຂອງການບຸກເບີກຂອງການແຂ່ງຂັນ ແລະ ການມີຕະຫຼາດເສລີ ທາງດ້ານການສຶກສາ ພວກ Democrats ເຫັນຜູ້ນຳຂອງແຜນການນີ້ແມ່ນເຮັດໃຫ້ກອງທຶນ ທີ່ມີໜ້ອຍຢູ່ແລ້ວຂອງກອງທຶນຫຼວງ ແລະເຮັດໃຫ້ລະດັບຂອງລະບົບການສຶກສາຂອງອາເມຣິກາ ຊຶ່ງປະຈຸບັນນີ້ ໃຫ້ບໍລິການ ນັກຮຽນໃນປະມານ 9 ຂອງທຸກ 10 ຄົນໃດ ໃນປະເທດ